cyanic-selkie/wikianc huggingface dataset:
Ferhat Abbas
Apteekkarina toiminut Abbas oli aluksi ”assimilationisti”, joka kannatti maansa säilymistä Ranskan osana, kunhan algerialaiset saisivat samat oikeudet kuin ranskalaiset. Hän pettyi toiveissaan ja muuttui nationalistiksi 1943, ja oli muodostamassa itsenäisyyspuoluetta vuonna 1946.
Algerian itsenäisyyssota jatkui kahdeksan vuotta, 1954–1962, ja johti itsenäistymiseen syyskuussa 1962. Abbas oli FLN:n johtohahmoja ja väliaikaishallituksen pääministeri vuodesta 1958.
Multimedia
Multimedian historia
Multimedia-sana nousi voimakkaasti esille medioissa 1990-luvun aikana, kun kotitietokoneiden CD-ROM-asemat ja muu tekninen kehitys mahdollistivat videokuvan ja digitoidun äänen käytön tietokoneohjelmissa aiempaa laajemmin. Tuolloin myytiin erilaisia "multimedia-CD-ROMeja", jotka sisälsivät kuvia, ääntä ja liikkuvaa kuvaa erilaisilta aihealueilta.
Kambyses II
Kambyseesta tuli kuningas sen jälkeen, kun Kyyros II Suuri kuoli sotaretkellä vuonna 528 eaa. Kambyses antoi murhata veljensä Smerdiin, josta Kyyros II Suuri oli tehnyt Persian valtakunnan itäisien maakuntien satraapin. Kambyses II hyökkäsi Egyptiin vuonna 525 eaa. Egyptin sotaretkellä Kambyses II sai apua arabiheimoilta, jotka järjestivät hänen armeijalleen vettä, kun se ylitti aavikon matkallaan Egyptiin. Vallattuaan Egyptin Kambyses II otti itselleen faaraoiden tavat.
Karl Oskar Elfving vanhempi
Elfving oli Vaasan pormestarina vuodesta 1864 alkaen aina kuolemaansa saakka 1876.
Kreikkalainen metriikka
Puhemitat
Pentametri – viisi samanlaista metronia peräkkäin.
Metriikan tutkimus
Metriikan tutkimus liittyy läheisesti tekstikritiikkin, koska runomitan avulla voidaan usein päätellä sanojen oikea muoto tai puuttuvat sanat, kun sanat sovitetaan tekstissä käytettyyn runomittaan, sekä stylometriikkaan, jonka avulla voidaan tehdä päätelmiä muun muassa tekstin todellisesta kirjoittajasta.
St Paulin katedraali
Historia
Paikalla aiemmin olleen Dianan temppelin jälkeen saksit rakensivat ensimmäisen apostoli Paavalille omistetun kirkon puusta. Ensimmäinen kirkko paloi noin vuonna 675, mutta se rakennettiin uudestaan.
Metamorphosis – Live 1977–1995
Metamorphosis – Live 1977–1995 on vuonna 1995 ilmestynyt Piirpauke-yhtyeen neljäs livealbumi. Se koostuu materiaalista, jota yhtyeen johtohahmo Sakari Kukko on kasettinauhurilla ja DAT:lla tallentanut Piirpauken konserteista eri puolilta Eurooppaa vuosien 1977 ja 1995 välillä. Albumi julkaistiin yhtyeen 20-vuotisjuhlan kunniaksi.
Levyn kappaleista Moldavialainen laulu on aikaisemmin julkaistu 1978 ilmestyneellä konserttitaltioinnilla Piirpauke Live ja Swedish Reggae 1981 albumilla Live in der Balver Höhle. Konevitsan kirkonkellot on nauhoitettu samoihin aikoihin ensiksi mainitun kanssa. Büyük Ruh, A Song from Romania ja Sassan Aslan on nauhoitettu samoihin aikoihin Live in Europe -albumin kanssa, joskin kappaleesta A Song from Romania on albumeilla eri nauhoitukset.
Erkki Estola
Erkki August Estola (8. tammikuuta 1900 Tampere – 20. lokakuuta 1978 Helsinki ) oli eläinlääkintäkenraalimajuri, joka toimi puolustusvoimien ylieläinlääkärinä.
Richard Faltin vanhempi
Friedrich Richard Faltin (5. tammikuuta 1835 Danzig – 1. kesäkuuta 1918 Helsinki) oli suomensaksalainen säveltäjä, urkuri, kapellimestari ja musiikkipedagogi.
Taiteellinen tuotanto
Faltin sävelsi kuoro- ja yksinlauluja sekä kirkkomusiikkia, mm. alkusoiton kirkkovuoden alussa laulettavaan Georg Joseph Voglerin Hoosianna-hymniin. Hänen vuonna 1871 toimittamansa Rudolf Lagilta alun perin kesken jäänyt koraalikirja oli käytössä Suomen evankelisluterilaisen kirkon suomenkielisissä seurakunnissa vuoteen 1943 saakka, ruotsinkielisissä vieläkin pitempään. Vuoden 1986 virsikirjassa Faltinin sävellyksiä ovat virret 126, 275 ja 363.
Mondsee
Mondsee on järvi Ylä-Itävallan ja Salzburgin osavaltioiden rajalla Salzkammergutin seudulla. Se sijaitsee kokonaisuudessaan samannimisen kaupungin alueella.
Järvi
Mondsee on yksi viimeisistä yksityisomistuksessa olevista järvistä Itävallassa. Sen omistaja neuvotteli 2008 järven myymisestä, mutta neuvottelut laitettiin jäihin 2011.
Mika Kihlström
Kihlströmin ura alkoi 1987 kun hän voitti nuorten Suomen mestaruuden. Hän hankki neljä SM-kultamitalia yleisessä sarjassa vuosina 1991-1994 ja hänen paras kansainvälinen saavutuksensa oli yli 91-kiloisten EM-pronssimitali vuonna 1993.
Olarin Voimistelijat
Olarin Voimistelijoiden päävalmentaja on Anneli Laine-Näätänen.
Muurahaiset
Muurahaiset jaetaan nykyisin 19 alaheimoon, joista 16 elää nykyaikana. Suomessa alaheimoista esiintyy neljä: haisumuurahaiset (Dolichoderinae), suomumuurahaiset (Formicinae), pistinmuurahaiset (Myrmicinae) ja pistomuurahaiset (Ponerinae). Muurahaislajeja on kuvattu yli 12 000, joista Suomessa elää noin 60.
Esihistorialliset muurahaiset
Dinosauruksien kuollessa sukupuuttoon muurahaiset selviytyivät joukkotuhosta ja menestyivät hyvin. Yksi niiden menestykseen johtaneista seikoista oli sosiaalinen elämäntapa, jota esiintyi pistiäisten lisäksi vain termiiteillä.
Muurahaisyhdyskunta superorganismina
Superorganismin käsite alkoi kadota biologien tehtyä muurahaisten viestinnästä ja kastijärjestelmästä yhä uusia havaintoja, joiden avulla he keksivät pesän järjestyksen salaisuuden. 1960-luvulla käsite oli jo lähes kadonnut tieteilijöiden keskuudesta. Sittemmin tiedon lisääntyessä, muun muassa morfogeneesin ja sosiogeneesin saralla, on biologisen järjestyksen tasojen vertailu eliöiden ja yhteiskuntien välille palannut.
Ravinto ja sen hankinta
Koska muurahaiset elävät pesässään talven yli, niiden täytyy säilöä pesäänsä talveksi ravintoa. Siemeniä syövät muurahaislajit säilövät pesäänsä siemeniä. Moni petomuurahaisyhdyskunta käyttää omia toukkiaan talviravintona sen jälkeen, kun muu ruoka on loppunut. Hunajamuurahaiset sen sijaan käyttävät pesänsä työläisiä sokerivarastoina. Jotkin työläiset syövät itsensä täyteen makeaa ruokaa, ja kun kuiva kausi alkaa, ne asettuvat pesän perukalle riippumaan katosta, jolloin muut työläiset pystyvät juomaan niiden oksentamaa sokeria ja vettä.
Viestintä
Muurahaiset viestivät toistensa kanssa erittämillään feromoneilla. Niiden avulla työläiset tunnistavat kuningattarensa ja oman pesän muurahaiset, kulkevat samoja polkuja ruokalähteille, kehottavat toisiaan pakenemaan tai taistelemaan sekä merkitsevät yhdyskuntien väliset rajat.
Muurahaiset ja ihminen
Hevosmuurahainen (Camponotus herculeanus) saattaa vaurioittaa puutalojen rakenteita kaivamalla puuhun käytäviään.
Claudia Octavia
Nero aloitti suhteensa Poppaea Sabinan kanssa vuonna 58. Poppaean alkaessa odottamaan lasta, Nero erosi Octaviasta vuonna 62, syyttäen Octaviaa hedelmättömäksi. Pian kuitenkin Octavia karkotettiin Campaniaan. Kansanjoukot tukivat Octaviaa ja ryhtyivät kapinaan Neroa ja Poppaeaa vastaan. Kapina kukistettiin, ja Octavia karkotettiin Pandaterian saarelle aviorikossyytteen nojalla. Nero oli lahjonut Anicetus nimisen entisen orjansa todistamaan, että tämä oli yhdessä Octavian kanssa juonitellut Neron vallasta syöksemistä. Muutaman päivän päästä Nero surmautti Octavian. Kuolema lavastettiin itsemurhaksi. Octavia sidottiin ja hänen suonensa avattiin. Pelko sai veren kuitenkin valumaan liian hitaasti, joten hänet tukehdutettiin kuumassa höyrykylvyssä. Octavian irti leikattu pää lähetettiin Poppaealle Roomaan.
Anton Mussert
Anton Mussert syntyi 1894 Werkendamin protestanttikaupungissa, Noord-Brabantin provinssin pohjoisosassa Alankomaissa. Hän osoitti poikkeuksellista lahjakkuuta tekniikkaan jo hyvin nuorena ja opiskeli Delftissä insinööriksi. 1920-luvulla hänestä tuli aktiivinen äärioikeistolaisisisa järjestöissä kuten Dietsche Bondossa, joka vaati Flanderin hollanninkielisen alueen liittämistä Hollantiin.
Rubin Tjumen
Joukkueenjohto
Lähde: EliteProspects
Faasi
Ominaisuudet
Olomuodonmuutoksiin liittyy tiettyjä termodynaamisia ominaisuuksia, joita esiintyy myös muissa fysikaalisissa muutoksissa, esimerkiksi magnetoitumisessa. Ensimmäisen kertaluvun faasimuutoksessa aineen sisäenergia–lämpötila-käyrällä on epäjatkuvuuspiste. Toisen kertaluvun muutoksissa aineen lämpökapasiteetti–lämpötilakäyrä on epäjatkuva. Koska kaikkien tämäntapaisten muutosten laskennallinen käsittely on hyvin samankaltainen riippumatta mahdollisista olomuodonmuutoksista, tapana on kutsua näitä kaikkia faasimuutoksiksi ja eri tiloja faaseiksi. Termodynaamisella käsittelyllä on jopa pyritty mallintamaan maailmankaikkeuden perusrakenteen muutoksia sen varhaisvaiheissa.
Lynyrd Skynyrd
Lentoturma 1977
Yhtyeen vastajulkaistu albumi Street Survivors myi lentoturman jälkeen nopeasti platinaa. Levyn kansikuva kuitenkin vaihdettiin nopeasti onnettomuuden jälkeen, sillä alkuperäisessä kansikuvassa yhtyeen jäsenet seisovat keskellä liekkimerta. Tämän katsottiin olevan sopimatonta, ja uudessa kuvassa yhtye seisoo liekkimeren sijaan mustaa taustaa vasten.
Välivuodet 1977–1987
1978 julkaistiin kokoelma-albumi Skynyrd's First and Last, joka sisälsi Lynyrd Skynyrdin julkaisemattomia kappaleita vuosilta 1970-1972. 1979 julkaistiin toinen kokoelma-albumi, Gold and Platinum. 1980 Allen Collinsin vaimo kuoli yllättäen. Toukokuussa 1982 Gary Rossington meni naimisiin yhtyeensä laulajan, Dale Krantzin kanssa. Saman vuoden joulukuussa julkaistiin Lynyrd Skynyrdin kolmas kokoelma-albumi, Best of the Rest.
Vuonna 1986 Gary Rossington perusti vaimonsa kanssa yhtyeen Rossington. Myöhemmin samana vuonna Allen Collins joutui auto-onnettomuuteen ajaessaan tyttöystävänsä kanssa uudella Ford Thunderbirdillään lähellä kotikaupunkiaan, Floridan Jacksonvilleä. Collins oli humalassa ja menetti auton hallinnan. Collins halvaantui vyötäröstä alaspäin ja hänen tyttöystävänsä kuoli.
Paluu 1987–1997
Lynyrd Skynyrd julkaisi ensimmäisen kokonaan akustisen albuminsa, Endangered Speciesin vuonna 1994. Kitaristi Ed Kingin sydänvaivat pahenivat ja hän joutui jättämään yhtyeen. Myöhemmin samana vuonna sai ensi-iltansa yhtyeestä kertova elokuva, Freebird ... The Movie. Elokuvan pääsisältö oli yhtyeen Englannissa kuvattu konsertti vuodelta 1976. Vuonna 1996 Lynyrd Skynyrdiin otettiin kaksi uutta jäsentä, kitaristit Hughie Thomasson ja Rick Medlocke, joka oli 1971-1972 soittanut yhtyeessä rumpuja. Yhtye vieraili ensimmäisen kerran Suomessa Järvenpään Puistobluesissa 1996.
Vakiintuminen 1997-
Laulaja Johnny Van Zant teki vuonna 1998 veljensä Donnie Van Zantin kanssa levyn Brother to Brother. Lynyrd Skynyrd julkaisi livealbumin Lyve From Steeltown ja rumpali Owen Halen tilalle tuli Michael Cartellone. Seuraavana vuonna (1999) julkaistiin albumi Edge of Forever ja kokoelmalevy The Best of Lynyrd Skynyrd. Lynyrd Skynyrd päätti toisen vuosituhannen kiertueella ZZ Topin kanssa, joskin ZZ Top vetäytyi kiertueelta kesken jättäen väliin mm. Suomen Oulun konsertin.
Nakutus
Detonaatio
Mitä aikaisemmassa käynnin vaiheesa nakutus tapahtuu, sitä suuremman energiamäärän se saa palamattomasta polttoaineseoksesta. Niinkin pieni määrä kuin 5 % seoksen määrästä riittää tuottamaan kovan nakutuksen.
Tetrametri
Tetrametrimittoja
Anapestinen tetrametri
Georgi Dimitrov
Dimitrov pidätettiin vuonna 1933 eräiden muiden, muun muassa bulgarialaisen kommunistin Marinus van der Lubben, kanssa epäiltyinä Berliinin valtiopäivätalon tuhopoltosta, mutta Lubbea lukuun ottamatta heidät vapautettiin. Kommunistisessa maailmassa näitä Dimitrovin puheita pidettiin malliesimerkkeinä siitä, miten kommunistin tulee esiintyä vihamielisen tuomioistuimen edessä.
Kansallissosialistisen puolueen lehdistöpäällikkö Ernst Hanfstaengl epäili, että Herman Göring tapattaisi vapautetut, joten yhdessä Göringin lehdistöpäällikön Martin Sommerfeldtin kanssa hän punoi juonen: ulkomaisiin lehtiin ujutettiin varoitus Göringin salajuonesta, jonka Göring sitten julkisesti leimasi valheeksi. Näin Dimitrov ja kaksi muuta bulgarialaista pääsivät Neuvostoliittoon.
Ak Bars Kazan
Historiaa ja saavutuksia
Joukkue pelaa kotiottelunsa TatNeft Arenalla, Kazanin kaupungissa. Bars on voittanut superliigan kaksi kertaa (1998 ja 2006). Kazanista tuli KHL:n ensimmäinen mestarijoukkue vuonna 2009 sen kukistettua finaalissa Lokomotiv Jaroslavlin. Joukkue on voittanut myös European Champions Cupin vuonna 2007, loppuottelussa vastustajana oli suomalainen HPK, jonka Ak Bars voitti puhtaasti 6–0. Hopeaa Ak Bars on savuttanut Superliigassa vuosina 2000, 2002 sekä 2007.
Toivo (kristinusko)
thumb|right|250px|[[Evelyn De Morgan, Toivo epätoivon vankilassa, 1887.]] Toivo on kristillisessä perinteessä yksi kolmesta teologisesta hyveestä. Uudessa testamentissa Paavalin ensimmäisessä korinttolaiskirjeessä sanotaan ”Niin pysyvät nämä kolme: usko, toivo, rakkaus.”
Nenad Medic
Medic on menestynyt erityisesti World Poker Tourilla, josta hänellä on useita rahasijoja. Tammikuussa 2005 hän oli WPT:n PokerStars Caribbean Adventure -turnauksen kuudes ansaiten 112 500 dollaria. Marraskuussa 2006 Medic voitti Foxwoodin kasinolla käydyn WPT:n World Poker Finals -turnauksen. Ykköspalkinto oli 1 717 194 dollaria. Seuraavana vuonna hän oli saman turnauksen kakkonen (vuonna 2005 turnauksen voittanut Nick Schulman oli kolmas).
Tammikuussa 2006 Medic oli Australian pokerimestaruuskilpailujen (Aussie Millions) pääturnauksessa kolmas ansaiten 376 200 Australian dollaria.
Tobey Maguire
Tobias ”Tobey” Vincent Maguire (s. 27. kesäkuuta 1975 Santa Monica, Kalifornia, Yhdysvallat) on yhdysvaltalainen näyttelijä. Tunnetuimmat roolityönsä hän on tehnyt elokuvissa Pleasantville – Onnellisten kaupunki, Oman elämänsä sankari, Spider-Man – hämähäkkimies, Seabiscuit – amerikkalainen legenda ja Brothers.
Magneettinen monopoli
Maxwellin yhtälöt
SI-järjestelmässä ei ole virallisesti vahvistettu magneettisen napavoimakkuuden yksikköä. Magneettivuon yksikkönä on weber eli volttisekunti (1 Wb = 1 Vs), ja sitä voidaan käyttää myös napavoimakkuuden yksikkönä, jolloin napavoimakkuus olisi yhtä suuri kuin siitä lähtevä magneettivuo. Toisinaan kuitenkin yksikkönä käytetään ampeerimetriä (1 Am), jolloin magneetin napavoimakkuus saadaan jakamalla sen magneettimomentti napojen välimatkalla. Eri yksikköinä ilmaistujen napavoimakkuuksien suhde on kuitenkin vakio, magneettivakio = 4 \pi · 10-7 Vs/Am. Kumpaakin yksikköä voidaan käyttää myös magneettisen monopolin varaukselle.
Carol Vadnais
Carol Marcel Vadnais (25. syyskuuta 1945 Montreal, Quebec – 31. elokuuta 2014 Laval, Quebec) oli kanadalainen jääkiekkoilija. Vadnais voitti urallaan kahdesti Stanley Cupin, valittiin kuusi kertaa NHL:n tähdistöotteluun ja pelasi yli tuhat NHL:n runkosarjaottelua. Puolustajana pelannut Vadnais oli lopettaessaan viimeisiä pelaajia jotka olivat pelanneet Original Six aikakaudella (1942–1967).
Magneettinen monopoli
Maxwellin yhtälöt
Jos magneettisia monopoleja on olemassa, Maxwellin yhtälöt sekä varaukseen kohdistuvan Lorentzin voiman lauseke saavat eri yksiköitä käytettäessä seuraavat muodot:
Carol Vadnais
Nousukiito: Oakland 1968–1972
Vuoden 1968 Intraleague Draftissa 12. kesäkuuta 1968 toista kautta NHL:ssä pelannut Oakland Seals nappasi Vadnaisin joukkueeseen. Vadnaisin tultua joukkueeseen Oakland nousi divisioonan jumbopaikalta divisioonan toiseksi. Vadnais teki joukkueen puolustajista eniten maaleja ja pisteitä, mutta otti myös koko joukkueesta eniten jäähyjä. Vadnaisin tehotilasto oli myös surkea -18, sillä ainoastaan Bert Marshallin teholukema -24 oli huonompi. Vadnais valittiin myös kauden tähdistöotteluun.
Viimeinen Stanley Cup -esiintyminen: New York 1975–1982
Kaudella 1975–1976 Vadnais pelasi Rangersissa 64 ottelua, joissa hän teki 50 pistettä. Vadnaisin teholukema palasi negatiiviseksi ensimmäistä kertaa sitten kauden 1971–1972, jolloin hän pelasi Oaklandissa. Vadnais oli Rangersin tehokkain puolustaja ja jäähykuningas. Vadnais oli Rangersin tehokkain puolustaja myös kaudella. Lähimmäksi häntä päästivät Ron Greschner ja Mike McEwen. Greschner teki pisteen ja McEwen viisi pistettä vähemmän. Puolustajista ainoastaan McEwenin teholukema oli Vadnaisia huonompi.
Vadnais pelasi uransa tuhannen ottelun vuonna 1981, ollen 44. pelaaja joka ylsi kyseiseen saavutukseen.
Grächen
Sijainti
Grächen sijaitsee Valais’n saksankielisessä osassa Mattertalissa, Matter Vispa -joen itäpuolella. Kunnan asutus on keskittynyt Grächenin kylään noin 1 600 metrin korkeuteen.
Jean-Marie Balestre
Jean-Marie Balestre (9. huhtikuuta 1921 – 27. maaliskuuta 2008) oli ranskalainen kansainvälisen autoliiton, FIA:n ja kansainvälisen autourheiluliiton, FISA:n puheenjohtaja.
Robert Wilhelm Blomstedt
Blomstedt oli Kaskisten pormestarina vuodesta 1882 alkaen aina kuolemaansa saakka 1885.
Abbott ja Costello
Ura
Kaksikko alkoi esiintyä vuodesta 1951 alkaen myös televisiossa. Heidän sketsejään nähtiin aluksi ohjelmassa Colgate Comedy Hour ja vuodesta 1953 alkaen ohjelmassa The Abbott and Costello Show, jota tehtiin 52 jakson verran.
Anti Tour
Kiertueaikataulu
pienoiskuva|Kuva Manchesterin konsertista 2. huhtikuuta.
Pensaskanerva
Pensaskanerva eli euroopanpensaskanerva (Myricaria germanica) on Euroopassa ja Aasiassa kasvava tamariskikasvi. Suomessa sitä tavataan hyvin rajoitetulla alueella Lapissa, ja se on luokiteltu vuoden 2019 Suomen luonnon Punaisessa kirjassa silmälläpidettäväksi lajiksi. Pensaskanerva on sukunsa ainoa edustaja Euroopassa.
Levinneisyys
Pensaskanervan levinneisyysalue on hyvin laikuttainen. Sitä tavataan Pyreneillä, Alpeilla ja niiden lähialueilla, Romaniassa, Turkissa, Kaukasuksen alueella, Iranissa ja paikoin Keski-Aasiassa. Suomen lähialueilla lajia tavataan Keski-Ruotsissa sekä Keski- ja Pohjois-Norjassa. Suomessa pensaskanervaa kasvaa vain kahdessa paikassa Lapissa, Utsjoella Pulmankijärven ympäristössä.
Akseli Koskela
Sisällissota
Vankileiriltä palattuaan Akseli on muuttunut syrjäänvetäytyväksi. Apelleen Otolle ja langolleen Jannelle hän sanookin: "Minä olen kapinani kapinoinu. Olen selkääni saanut ja laskuni maksanu kaksin kallein... Minä olen teostani vastannu... ja minä olen niistä aina valmis vastaamaan lain edessä." Ehdonalainen vapaus merkitsee Akselin kohdalla sitä, ettei hän nauti kansalaisluottamusta ja hänet voidaan pienestäkin rikkeestä toimittaa Tammisaaren vankileirille. Hän ei saa äänestää vaaleissa ja hänen on kerran kuukaudessa käytävä ilmoittautumassa nimismiehelle. Lisäksi hän ei saa matkustaa pitäjän rajojen ulkopuolelle ilman lupaa. Varsinkin kirkonkylässä käydessään Akseli pyrkii välttämään kohtaamasta tiettyjä ihmisiä, kuten pitäjän apteekkaria tai Artturi Yllöä, jotka olivat sodan aikana olleet kenttäoikeuden jäseninä tuomitsemassa hänen veljiään kuolemaan. Jos Pentinkulman kauppias sattuu olemaan ulkona Akselin kulkiessa ohi, hän häviää nopeasti sisälle, ja ensi kerran maantiellä kohdatessaan Akseli ja Töyryn Arvo ohittavat toisensa tervehtimättä. Myöskään Kiviojan Vihtorin ja Kankaanpään Eliaksen kanssa hän ei ryhdy pitempiin puheisiin, vaan tyytyy vaihtamaan joitakin yhdentekeviä sanoja.
Kuuno Honkonen
Honkonen valittiin eduskuntaan Hämeen läänin pohjoisesta vaalipiiristä vaaleissa 1958. Honkonen oli vuodesta 1958 lähtien kuolemaansa saakka naimisissa Päivikki Jutilan kanssa.
Arno Albert von Hellens
Von Hellensin vanhemmat olivat maaherra ja oikeuskansleri Albert von Hellens ja Maja Oihonna af Ursin ja puoliso vuodesta 1933 sairaanhoitaja Inkeri Astrid Bohm. Von Hellens tuli ylioppilaaksi Hämeenlinnan suomalaisesta yhteiskoulusta 1928 ja valmistui lääketieteen lisensiaatiksi 1937. Tohtoriksi von Hellens väitteli 1947, edellisenä vuonna hän sai kirurgian erikoislääkärin pätevyyden. Turun yliopiston kirurgian dosentti von Hellensistä tuli 1954 ja Vaasan keskussairaalan kirurgian osaston ylilääkäri 1956. Tätä ennen von Hellens oli toiminut lääkärinä useissa eri sairaaloissa Länsi-Suomessa. Sodissa von Hellens palveli kenttäsairaalan kirurgina, lääkintämajuriksi hänet ylennettiin 1942. Von Hellens oli Oulun yliopiston kirurgian vt. professori vuonna 1962 ja 1963, mutta siirtyi sitten Turun kirurgisen sairaalan ylilääkäriksi vuoteen 1974 saakka, minkä jälkeen hän toimi vielä pari vuotta lääkärinä kahdella eri aluksella. Vuonna 1966 vielä urologian erikoislääkärin pätevyyden saaneelle von Hellensille myönnettiin professorin arvonimi 1973.
Erkki Raappana
Jääkäri
Hilfsgruppenführeriksi lokakuussa 1916 ylennetty Raappana sai ratsujääkärikoulutuksen pataljoonan ratsuosastossa, joka sai nimekseen Abteilung Jäger zu Pferde Königlich Preußisches Jäger-Bataillon N:o 27.
Elokuussa 1921 Raappana nimitettiin Joensuun rajavartioston komentajaksi ja rajakomendantiksi. Hänet ylennettiin majuriksi 1925 ja Sotakorkeakoulun komentajakurssin jälkeen everstiluutnantiksi 1928.
Talvisota ja välirauha
30. marraskuuta 1939 Neuvostoliitto hyökkäsi Suomeen. Raappana veti heti kenttävartionsa taaemmaksi ja sijoitti kaksi pataljoonansa telttoihin korpeen. Puna-armeijan vahvennetun rykmentin ensimmäinen hyökkäys oli isku tyhjään. Raappana lähetti II pataljoonansa katkomaan vihollisen selustayhteyksiä. Viholliskomentaja pelästyi Raappanan koukkauksesta niin, että veti joukkonsa rajan taakse jo ennen vuodenvaihdetta. Venäläiset hyökkäysvaunut yllättivät Raappanan, tankit olivat ennennäkemättömiä taisteluaseita. Raappanan kehotuksesta partiopojat valmistivat bensiinillä ja tervalla täytettyjä polttopulloja. Näitä ruvettiin myöhemmin kutsumaan Molotovin cocktaileiksi, Josif Stalinin lähimmän apulaisen, Neuvostoliiton kansankomissaarien neuvoston puheenjohtajan Vjatšeslav Molotovin mukaan.
Tilanne Raappanan rintamaosan pohjoispuolella oli vakavampi. Neuvostoliiton 54. divisioona pääsi Kuhmon kohdalla pitkälle Suomen puolelle. Lieksan kohdalla kaikki neuvostojoukkojen hyökkäykset lyötiin takaisin rajan taakse. Kun tilanne rauhoittui, Raappana joutui lähettämään joukkojaan Suomussalmelle ja Kuhmoon.
Ranskan kansalliskokous
Toiminta
Vuoden 1958 perustuslain astuttua voimaan viidennessä tasavallassa, niin kansalliskokous yhdessä senaatin kanssa muodosti parlamentin, jolla oli tehtäväksi määritelty lainsäädäntövallan käyttö.Yhteistyössä se näet päättää, tarvittaessa äänestäen, senaatin kanssa laista ja lakiehdotuksista. Mikäli senaatti hylkää kansalliskokouksen hyväksymän lain, niin se palaa takaisin kansalliskokouksen käsittelyyn paranneltavaksi. Tätä parlamentin eri kamarien välistä sisällöltään identtisten tekstien etsimistä kutsutaan "navetteksi". Jos kuitenkaan erimielisyyttä saada ratkaistua, niin asetaan parlamentaarinen sekakomitea, jossa on 7 edustajaa ja 7 senaattoria, joiden tehtävän on löytää ratkaisu erimielisyyksiin. Näin sekakomitean tehtävänä on kirjoittaa uusi esitys asiasta, mutta mikäli tämäkään ei onnistu, niin lopulta hallituksen pyynnön jälkeen kansalliskokous ratkaisee asian ilman senaattia. Näin, koska kansalliskokous on valittu suoralla kansanäänestykselle ja se edustaa kansaa. Tätä päätäntätapaa kutsutaan kansalliskokouksen viimeiseksi sanaksi asiassa.
Edustajan etuudet
Vuodesta 1958 lähtien kansalliskokouksen edustajakausi on ollut viiden vuoden mittainen. Se on lisäksi ollut yhteen sovittamaton ministerien tehtävien kanssa, eli jos edustaja valitaan ministeriksi, niin hänellä on kuukausi aikaa tehdä valinta kahden tehtävän välillä. Valituksi kansalliskokoukseen voi tulla vasta kun on täyttänyt 23 vuotta.
Hänellä on myös toimistotilat kansalliskokouksen rakennuksessa ja erilaisia etuisuuksia liikkumiseen ja kommunikaatioon liittyen. Heillä on myös paranneltu sosiaaliturva ja oma eläkekassa. Edustaja, joka jää valitsematta on oikeutettu saamaan viiden vuoden ajan työttömyystukea, jonka avulla hän voi uudelleentyöllistyä.
Toivo (nimi)
Toivo on suomalainen ja virolainen miehen etunimi.
Tiësto
Haastattelut
Tiëston kerrotaan DJ Magazine -sivuston haastattelussa soittavan keikoillaan nykyään elektronisempaa, houseen perustuvaa indie-pop-musiikkia. Trance-musiikki on jätetty kokonaan pois.
Eleanor Powell
Uran alku
Vuonna 1935 Powell, pitkäsäärinen uusikasvo, muutti Hollywoodiin, Los Angelesiin ja teki ensimmäisen merkittävän elokuvansa, George White's 1935 Scandals (1935), jota Powell myöhemmin kuvasi katastrofiksi, koska hänet oli vahingossa meikattu näyttämään egyptiläiseltä. Kokemus jätti Powelliin välinpitämättömän tunteen Hollywoodista ja Metro-Goldwyn-Mayer houkutteli Powellia tekemään sopimuksen, mutta hän aluksi torjui kaikki tarjoukset sopimuksesta. Powell taivutteli studion nostamaan sopimuksen tarjoamaa palkkaa ja MGM lopulta hyväksyi palkkavaatimukset ja Powell suostui allekirjoittamaan sopimuksen. MGM huolitteli hänet tähteyteen tehden muutoksia Powellin meikkiin ja käyttäytymiseen.
Loppuvuodet
Vuonna 1950 Powell palasi MGM:lle vielä kerran tehdäkseen cameoroolin elokuvaan Vedenneito vehkeilee, jossa pääroolissa on Esther Williams. Powell esiintyy omana itsenään yökerho-kohtauksessa, jossa epäröivän Powellin pyysi tanssimaan Van Johnsonin roolihahmo. Powell tanssii cameossaan "boogie-woogie"-tyylisen tanssin.
Yksityiselämä ja kuolema
Eleanor Powell kuoli 69-vuotiaana munasarjasyöpään 11. helmikuuta vuonna 1982 Beverly Hillsissä, Kaliforniassa. Hänet tuhkattiin ja tuhkat haudattiin Hollywood Forever -hautausmaalle sijaitsevaan Cathedral Mausoleumiin Hollywoodiin, Los Angelesiin, Kaliforniaan.
Team Unique
Mediaesiintymiset
Team Uniquen luistelijat esiintyivät taustalla Jenni Vartiaisen joulukuussa 2013 ilmestyneessä "Selvästi päihtynyt" -musiikkivideossa.
Merijalkaväen mies
Juoni
Tarkka-ampuja pari saa viimein tehtävän. Everstiluutnantti Kazinski (Chris Cooper) määrää heidät surrmaamaan Irakin tasavaltalaiskaartin upseerit eräällä lentotukikohdalla. Juuri kun Swofford on saanut heidät tähtäimeensä, majuri Lincoln (Dennis Haysbert) keskeyttää tehtävän ja kutsuu sen sijaan ilmaiskun Swoffordin ja Troyn vastalauseista huolimatta. Pari ei kohtaa lopulta koko sodan aikana lainkaan vihollisen vastarintaa. Swofford palaa kotiin, jossa hänen tyttöystävällään on uusi poikaystävä. Monilla muillakin sotilailla on vaikeuksia sopeutua siviilielämään. O’Donnell kertoo myöhemmin Swoffordille Troyn kuolleen autokolarissa. Swofford osallistuu joidenkin muiden sotilaiden kanssa hautajaisiin ja elokuva päättyy.
Amina Lawal
Maailmanlaajuisen painostuksen jälkeen Lawalin tuomio kumottiin 25. syyskuuta 2003. Hän selvisi rangaistuksetta ja on tällä hetkellä vapaa. CNN pani merkille myös sen, että Lawal tuli raskaaksi ennen kuin šarialaki oli otettu käyttöön. Nigerialta saatiin vuonna 2003 virallinen vastaus, jossa tapausta epäiltiin keksityksi. Sanottiin, että Nigerian korkein oikeus ei ollut kuullutkaan siitä.
Työntöalus
thumb|300px|Puolalainen työntöalus. thumb|300px|Romanialainen työntökytkye. thumb|300px|Hollantilainen työntöalus Sea Echo [[Mälarenilla matkalla Tukholmasta Södertäljeen heinäkuussa 2019.]] Työntöalus on hinaajatyyppi, joka kuljettaa edellään työntäen yhtä tai useampaa ilman kulkukoneistoa ja miehistöä olevaa työntöproomua. Työntöaluksen ja työntöproomun muodostamaa alusyhdistelmää kutsutaan työntökytkyeeksi. Usein työntöalus voi toimia myös tavallisena hinaajana eli hinata köyden avulla jotakin perässään.
Rautaruukki Oy
Rautaruukki Oy ostaa Ruotsista rautamalmia, joka tuodaan meritse jauhemaisena rikasteena Raahen ja Koverharin terästehtaille Suomeen. Perillä aine sintrataan kiinteiksi kappaleiksi, jotka ladataan masuuniin yhdessä kalkkikiven ja koksin kanssa, jolloin siitä tulee rautaa.
Erna Gräsbeck
Erna Gräsbeck-Järnefelt (24. tammikuuta 1879 Daugavpils (Väinänlinna) – 11. huhtikuuta 1958 Helsinki) oli suomalainen oopperalaulaja, äänialaltaan sopraano. Hän kuului Suomalaisen oopperan keskeisiin laulajiin vuodet 1911–1929. Gräsbeck oli tunnettu myös erityisesti Erkki Melartinin yksinlaulujen tulkitsijana.
Aitosudenkorennot
Kuten muutkin sudenkorennot, myös aitosudenkorennot ovat kaikki petoja. Toukkavaihe on kaikilla eurooppalaisilla lajeilla vedessä elävä, aikuiset ovat hyviä lentäjiä.
KNM Lougen
Palvelus
Britannian kuninkaallisen laivaston hyökätesssä 1807 Kööpenhaminaan estääkseen Tanskan laivaston käytön Lougen oli Norjassa. Se oli 1808 ainoa suurempi tanskalainen alus Norjan alueella ja sen päällikkönä oli Peter Fredrik Wulff. Alus kohtasi 14. maaliskuuta 1808 Norjan rannikolla Hitterøn edustalla HMS Childersin, joka kuitenkin pakeni useita tunteja kestäneen taistelun päätteeksi.
Asterix ja Obelix: Tehtävä Kleopatra
Juoni
Kleopatra lyö Julius Caesarin kanssa vetoa siitä, ettei Egyptin kansa ole menettänyt suuruuttaan aikojen saatossa. Kleopatra lupaa rakentaa Caesarille palatsin osoittaakseen, että se on totta. Nuori arkkitehti Numerobis pyydetään suunnittelemaan ennennäkemättömän hieno temppeli kuningattaren kunniaksi: aikaa on kolme kuukautta tai hänet heitetään krokotiileille. Numerobis tuntee tietäjä Akvavitixin sekä tämän taikajuoman maineen, ja pyytää hänen apuaan. Asterix ja Obelix menevät vanhan tietäjäystävänsä kanssa Egyptiin, mikä onkin hyvä, sillä kuullessaan rakennustyön edistymisestä Julius Caesar päättää turvautua sekä juoniin että sotavoimiin vedon voittamiseksi.
KNM Langeland
KNM Langeland valmistui Tanskan kuninkaallisen laivaston Lougen-luokan aluksena 1800-luvun alussa. Alus oli Tanskan laivastossa, kunnes se siirrettiin 1814 Norjan laivastolle.
Slaven Bilić
Ura pelaajana
Bilić aloitti peliuransa kotikaupunkinsa HNK Hajduk Splitissä 1987. Hän edusti joukkuetta ensin Jugoslavian ja sitten Kroatian pääsarjassa kaikkiaan 109 ottelun verran. Vuosina 1988–1989 hän pelasi lainalla NK Primoracissa ja HNK Šibenikissä. Vuonna 1993 hän siirtyi 750 000 punnan siirtosummalla saksalaisseura Karlsruher SC:hen. Bilić esiintyi edukseen seuran paidassa ja oli mukana UEFA-cupin välierissä 1993–1994, kun KSC hävisi Casino Salzburgille rangaistuspotkukilpailujen jälkeen.
Helsingin yliopiston farmasian tiedekunta
Itsenäistä farmasian tiedekuntaa edelsi farmasian laitos, joka perustettiin vuonna 1897 nimellä farmaseuttinen oppilaitos. Se toimi vuoteen 1923 asti osana lääketieteellisen tiedekunnan fysiologisen (sittemmin lääketieteellisen) kemian ja farmakologian laitosta keskustakampuksella nykyisessä Fabianiassa. Farmasian laitos erotettiin lääketieteellisestä tiedekunnasta erilliseksi yksiköksi vuonna 1938.
Slaven Bilić
Ura pelaajana
Tammikuussa 1996 Bilić siirtyi 1,3 miljoonan punnan siirtosummalla West Ham Unitediin. Kroaatti nousi Hammersissa avauskokoonpanon mieheksi. Hyvät esitykset takasivat Bilićille paikan Kroatian maajoukkueeseen vuoden 1996 EM-kisoissa.
Pirkko Törnqvist-Paakkanen
Pirkko Törnqvist-Paakkanen (s. 29. heinäkuuta 1956 Helsinki) on suomalainen sopraanolaulaja.
Slaven Bilić
Ura valmentajana
Syyskuussa 2022 Bilić palasi Englantiin tehtyään 1,5 vuoden sopimuksen Mestaruussarjan Watfordin kanssa. Bilićin pesti päättyi kuitenkin potkuihin jo maaliskuussa 2023, kun heikot tulokset olivat pudottaneet Watfordin Mestaruussarjan nousukarsintojen ulkopuolelle.
Giuseppe De Liguoro
Näyttelijä-ohjaajat Wladimiro ja Eugenio De Liguoro ovat Giuseppe De Liguoron poikia.
Tåsjön piiri
Aiheesta muualla
thumb|left|Strömsundin kunnan piirit
Joukkuevoimistelu
Kilpailut
Kansainväliset kilpailut jaetaan A-luokan ja B-luokan kilpailuihin. A-luokan kilpailuihin kuulevat MM-kisat, World Cup –kilpailut (naiset) ja Challenge Cup –kilpailut (juniorit). Voimisteluliitto päättää Suomen edustuksesta kansainvälisissä A-luokan kilpailuissa sekä A-luokan kilpailuiden yhteydessä järjestettävissä B-luokan kilpailuissa (joissa usein on mukana lasten sarjoja). Useimmat kotimaan kilpailut ovat yksipäiväisä, mutta kansainvälisissä kilpailuissa on aina alkusarja ja finaali. Kotimaisissa kisoissa esim. SM- ja yli 12-vuotiaiden mestaruuskilpailut ovat kaksiosaisia.
Vammas
Patria on kehittänyt ja valmistanut Vammas-lumenraivauskalustoa ja Windhoff-Vammas -rahdinkäsittelylaitteita. Vammas-lumenraivauskaluston tuoteoikeudet myytiin maaliskuussa 2008 yhdysvaltalaiselle Hagie Manufacturing Companylle. 2.7.2010 Yhdysvaltalainen Fortbrand Services Inc. osti Vammas lentokenttien lumenraivauskoneiden tuoteoikeudet Hagie Manufacturing Companylta. Samalla Fortbrand Services Inc. myi Skiddometer BV11 -kitkanmittauslaitteiden tuoteoikeudet Moventor Oy:lle. Syyskuussa 2008 Windhoff Vammas -nimen alla toiminut lentokenttäkalustoliiketoiminta myytiin saksalaiselle Laweco Maschinen- und Apparatebau GmbH:lle.
Kaivureiden valmistuksen siirtyminen Lännen Tehtaille
Vammaksen ura kaivureiden valmistajana päättyi vuonna 1992, kun Lännen Tehtaat osti Vammaksen kaivurituotannon. Vammas keskittyi sen jälkeen maanrakennuskoneissa tiehöyliin ja Lännen Tehtaat kaivureihin. Lännen Tehtaat oli 1980-luvulla hankkinut itselleen loimaalaisen T. Syväsen Konepajan James-kaivurikuormaimien, Lokomon tiehöylien ja kaivinkoneiden sekä turkulaisen Auran Rautateollisuus Oy:n Ara-kaivinkoneiden valmistuksen.
Allotropia
Esimerkkejä allotroopeista
Fosforia esiintyy viidessä allotrooppisessa muodossa: valkoinen neliatominen P4; punainen fosfori jota syntyy lämmittämällä valkoista fosforia 250 °C:n lämpötilaan tai altistamalla sitä auringonvalolle, jolloin valkoisen fosforin neliatominen rakenne hajoaa ja kiteytyy. Musta fosfori on allotroopeista vähiten reaktiivinen, kiteinen muoto joka esiintyy kuusiatomisina renkaina. Kaksiatomista fosforia P2 ei esiinny luonnossa, mutta sitä voidaan valmistaa esimerkiksi lämmittämällä neliatomista fosforia P4 1 100 Kelvinin lämpötilaan. Mustan fosforin monet ominaisuudet muistuttavat grafeenia, ja siitä voidaan valmistaa nanokalvoja ja elektroniikan komponentteja kuten (kokeiluasteella olevia) kanavatransistoreita.
Seleenillä on kolme allotrooppista muotoa: punainen rengasrakenteinen kahdeksanatominen Se8, ja yksiatomiset ketjurakenteiset metallinen ja harmaa Se.
Seppo Lappalainen
Seppo Kalevi Lappalainen (15. lokakuuta 1936 Polvijärvi – 12. joulukuuta 2001 Polvijärvi) oli suomalainen kirjailija.
Kunniamurha
Kunniaväkivallan yhteys klaanikulttuuriin
Philip Carl Salzman tekee jaottelun kahden yhteiskuntatyypin välillä. Maanviljelyyn perustuvissa yhteiskunnissa ihmiset ovat asettuneet aloilleen, minkä seurauksena he ovat joutuneet helpoksi saaliiksi yhteiskunnallisen eliitin harjoittamalle alistamiselle ja verotukselle. Paimentolaisuutta harjoittavat väestöt sen sijaan pystyvät suojelemaan vapauttaan liikkumalla paikasta toiseen. Keskusvallan on vaikea tavoittaa heitä, minkä takia näissä yhteisöissä ovat säilyneet alkuperäisemmät sosiaalisen organisoitumisen muodot.
Paimentolaiskulttuureita esiintyy edelleen esimerkiksi koko arabimaailman laajuudelta, sillä keskushallinnon valta ulottuu vain karttakirjoissa yhtenäisesti koko valtakunnan alueelle. Köyhissä maissa on tavallista, että hallituksen valta on heikkoa aavikoilla ja vuoristoissa.
Keskusvallan ohjauksesta vapaassa klaanikulttuurissa tärkeitä arvoja ovat tasa-arvoisuus, riippumattomuus ja vapaus, itseensä ja omaan apuun luottaminen, lojaalisuus sukua kohtaan sekä sotaisuus ja rohkeus itsensä puolustamisessa. Jos yksilö tai ryhmä ei kykene puolustamaan itseään, se joutuu muitten alistamaksi. Yksilöllä on sen takia "kollektiivinen velvollisuus" osallistua paitsi oman kunniansa, tarvittaessa myös perheen, suvun, klaanin ja heimon kunnian puolustamiseen. Koska tällainen lojaalisuus tuottaa yksilölle kustannuksia, klaanikulttuureihin on kehittynyt voimakas kunniantunto, jossa kunnian säilyttäminen ilmenee ensisijaisena palkkiona apuun rientävälle yksilölle. Jos henkilö, olipa hän mies tai nainen, ei lähde tarvittaessa apuun, hän menettää kasvonsa.
Ivan Vyhovskyi
Vyhovskyi halusi irrottaa kasakkahetmanaatin Venäjän kanssa solmitusta liitosta ja haettuaan ensin yhteistyötä Ruotsin kanssa hän päätti kääntyä takaisin vanhan emämaan Puola-Liettuan puoleen. Saatuaan hädin tuskin kukistettua sisäisen kapinan Pultavassa kesäkuussa 1658 hän katsoi hallintonsa tarvitsevan entistä kipeämmin ulkoista liittolaista. Hän solmi syyskuussa 1658 Hadjatšin sopimuksen, jonka mukaan Ukrainan hetmanaatista olisi tullut Rusin suuriruhtinaskunta -niminen kolmas osapuoli Puola-Liettuan valtioon. Sopimus teki kasakkahetmanaatista osapuolen Venäjän–Puolan sodassa. Puolalaisten ja Krimin tataarien tuella Vyhovskyi löi Aleksei Trubetskoin komentamat venäläiset Konotopin taistelussa heinäkuussa 1659. Pian tämän jälkeen puolalaisvallan paluuta pelänneet kasakat ja ukrainalaiset talonpojat nousivat uuteen kapinaan. Kapinalliset pakottivat syyskuussa 1659 Vyhovskyin perääntymään Puolan armeijan turviin Hermanivkaan ja Bila Tserkvassa kokoontunut kasakoiden yleiskokous palautti Juri H’melnytskyin hetmaniksi. Puolan kuningas antoi Vyhovskyille erilaisia kunniavirkoja, kuten Kiovan voivodin aseman. Vuonna 1664 Länsi-Ukrainaa Puolan alaisuudessa hallinnut hetmani Pavlo Teterja syytti Vyhovskyitä kapinasta Venäjän tukeman vastahetmanin Ivan Brjuh’ovetskyin hyväksi. Puolalainen sotaoikeus tuomitsi Vyhovskyin kuolemaan ja hänet teloitettiin Korsunin lähellä.
Bodumin piiri
Bodumin piiri sijaitsee Strömsundin kunnassa Ruotsissa. Sen väkiluku on.
Frank Marino
Marinon vaikutteet ja vaikutus muihin muusikoihin
Marino ei ole koskaan ollut radioiden suosima artisti, joskin hänellä on ollut myös Billboard-listasijoituksia. Radiosoiton vähyyden eräs mahdollinen selitys on Marinon kappaleiden pituus: Marino ei ole kirjoittanut perinteisiä noin kolmen minuutin kappaleita. Sen sijaan hän on menestynyt konserttilavoilla ja musiikinharrastajien kulttisuosikkina. Todellisen motivaationsa musiikin tekemiseen Marino on aina saanut kannattajiltaan, joita hän on halunnut miellyttää levy-yhtiöiden kaupallisten tavoitteiden sijaan.
Cotonoun katedraali
Katedraali on Cotonoun roomalaiskatolisen arkkihiippakunnan istuin. Hiippakunta perustettiin vuonna 1883 Dahomeyn apostolisena prefektuurina Nigerian Beninin rannikon apostolisena vikariaattina. Useiden nimenmuutosten jälkeen se nimitettiin vuonna 1955 Cotonoun Metropoliitan arkkihiippakunnaksi.
Härmä (kasvitauti)
Härmä viihtyy viileässä, varjoisassa ja huonosti tuulettuvissa kasvustoissa. Korkea ilmankosteus saa härmän itämään ja leviämään terveisiin lehtiin. Se leviää suvullisena tai suvuttomana itiönä kasvilta toiselle ilmavirtausten mukana. Vaikka se iskeekin yleensä sateisina ja kylminä kesinä, niin suvuton aste puolestaan tarvitsee kuivan ja lämpimän jakson. Härmän tartuntaa voi edesauttaa liiallinen typpilannoitus. Taudille alttiimpia ovat nuoret kasvinosat, kuten vastaleikattujen pensaiden uusi kasvusto, kun vanhat kasvinosat kestävät paremmin vahvemman pinnan ja soluissa mahdollisesti olevan härmää torjuvien aineiden vuoksi.
Uusi-Espanja
Uusi-Espanja on Espanjan Pohjois-Amerikassa ja Aasiassa vuosina 1520–1821 sijainneista siirtomaista käytetty nimitys.
Nevajärvi (Juva)
Maantietoa
Järvi on luodattu ja siitä on julkaistu syvyyskartat. Syvin kohta sijaitsee Moisionsaaren niemen ja Kurjenniemen välissä. Suuri osa järvestä on noin kaksi metriä syvää.
Argyle Park
Historia
Kesällä 1995 Argyle Park teki ainoan konserttinsa Cornerstone Festivalissa, Bushnellissa, Illinoisissa. Vuonna 1996 Argyle Park oli mukana satiirisella Stryper-tribuuttialbumilla Sweet Family Music: A Tribute to Stryper omalla versiollaan kappaleesta "Lonely". Kokoelmalla olivat mukana myös vertaiset Celldweller ja Klank. Myöhemmin samana vuonna Argyle Park päätti lopettaa toimintansa.
Teräs
Historia
Wootzin salaisuudet alkoivat paljastua vasta 1700-luvulta lähtien, kun metallurgiasta muotoutui taidon sijaan tiede. Englannissa upokasteräksen teollinen tuotanto alkoi 1740. Upokasterästä pidetään yhä tänäänkin kaikkein korkealuokkaisimpana teräksenä, ja seostamalla siitä saadaan erikoisteräksiä. Se sopii erityisesti työkaluterästen valmistukseen. Historiallisen wootzin valmistustaito rekonstruoitiin uudelleen arkeologien, metallurgien ja seppien yhteistyönä 1980-luvulla Englannissa, ja Suomessa se on tuotteistettu teolliseksi prosessiksi.
Scorpions
Yhtyeen perustaminen ja esikoisalbumi Lonesome Crow (1965-1973)
Michael Schenkerin ero hajotti Scorpionsin vuonna 1973, sillä Uli Jon Roth oli kieltäytynyt hänelle tarjotusta pysyvästä toimesta yhtyeen kitaristina, koska hän oli vakituisesti Dawn Road -yhtyeen kitaristi. Scorpionsin hajoamisen myötä Rudolf Schenker liittyi Dawn Roadin toiseksi kitaristiksi, sillä hän halusi jatkaa yhteistyötään Rothin kanssa. Dawn Roadin kokoonpanon täydensivät basisti Francis Buchholz, kosketinsoittaja Achim Kirschning ja rumpali Jürgen Rosenthal. Pian Roth ja Buchholz painostivat Rudolf Schenkerin pyytämään Klaus Meinen liittymään yhtyeen laulajaksi. Meinen liittymisen myötä Dawn Road päätyi vaihtamaan nimensä Scorpionsiksi, koska Lonesome Crowin julkaisun ansiosta yhtye oli onnistunut tekemään itsensä varsin tunnetuksi saksalaisen rockmusiikin saralla.
Michael Schilkin
Schilkin kokeili erilaisia värilasitteita ja materiaaleja. Hän käytti rohkeasti väriä ja teki veistoksia muun muassa šamotista ja kivitavarasta. Schilkin sai Arabialle tekemistään töistä kultamitalin Pariisin maailmannäyttelyssä 1937. Vuonna 1958 hänet palkittiin Pro Finlandia -mitalilla.
Scorpions
Nousu kuuluisuuteen (1974-1978)
Soolokitaristi Uli Jon Roth ei ollut tyytyväinen kaupalliseen suuntaan ja levy-yhtiö RCA Recordsin vaatimiin muutoksiin, joihin yhtye oli kaiken aikaa hänen mielestään etenemässä liian nopeasti. Hän esiintyi Scorpionsin kanssa vielä Japanin kiertueen ajan, jolloin yhtye taltioi myös uransa livealbumin Tokyo Tapes. Albumin julkaisemisen aikaan Roth oli jo eronnut yhtyeestä perustaakseen uuden yhtyeensä Electric Sun, ja Scorpions oli pestannut uudeksi soolokitaristikseen Matthias Jabsin.
(1993-1999)
Vuoden 1993 syyskuussa Scorpions julkaisi uransa kahdennentoista studioalbumin Face the Heat, joka oli yhtyeen viimeinen rumpali Herman Rarebellin kanssa ja samalla myös ensimmäinen basisti Ralph Rieckermanin kanssa. Albumin tuotti aiemmin muun muassa Bon Jovin ja Aerosmithin suurimpien kaupallisten menestysten taustalla vaikuttanut Bruce Fairbairn, ja albumilta julkaistiin neljä singleä. Face the Heat myös markkinoi Scorpionsin mainetta poliittisena yhtyeenä, sillä esimerkiksi kappale “Alien Nation“ käsitteli Saksan jälleenyhdistymistä. Saksassa Face the Heat oli albumilistan neljäs, ja Yhdysvalloissa sen korkein listasijoitus Billboard 200 -listalla oli 24. Albumin neljästä singlestä “Alien Nation“, “Woman“ ja “Under the Same Sun“ nousivat kahdenkymmenen parhaan joukkoon Billboardin Hot Mainstream Rock Tracks -listalla, ja Face the Heat menestyi Euroopassa kaupallisesti ylittämällä kultalevyrajan Ranskassa ja Sveitsissä jo julkaisuvuotensa aikana. “Under the Same Sun“ oli myös mukana Steven Seagalin ohjaamassa ja tähdittämässä toimintaelokuvassa Vaarallisella alueella vuonna 1994. Musiikillisesti Crazy Worldia raskaampi Face the Heat ei kuitenkaan onnistunut uusimaan edeltäjänsä singlemenestystä. thumb|240x240px|[[James Kottak oli yhtyeen rumpali vuodesta 1996.]] Vuonna 1996 julkaistulla Pure Instinct -albumilla rumpalina oli sessiomuusikko Curt Cress. Pure Instinct joutui alastomuutta sisältäneen kansikuvansa vuoksi sensuurin kohteeksi, ja se julkaistiin myös vaihtoehtoisella kansikuvituksella. Albumilta julkaistiin viisi singleä, joista balladi “You and I“ oli pieni hitti Euroopassa ja “Wild Child“ kahdenkymmenen parhaan joukkoon yltänyt listamenestyjä Yhdysvalloissa. Pure Instinct saavutti listamenestystä Euroopassa nousemalla esimerkiksi Saksan albumilistan kahdeksanneksi ja Suomen albumilistan kymmenenneksi, mutta Yhdysvalloissa sen menestyminen oli heikkoa ja se ylsi Billboard 200 -listalla vaivoin sijalle 99. Albumi ylitti vuoden 1996 aikana kultalevyrajan Suomessa, Ranskassa ja Saksassa. Pure Instinct oli jälleen musiikillinen tyylivaihdos yhtyeelle, sillä raskaan Face the Heatin jälkeen yhtyeen musiikki otti vaikutteita poprockista ja sisälsi monia balladeja. Albumin äänittämisen jälkeen Scorpionsin uudeksi, vakituiseksi rumpaliksi valittiin James Kottak.
Gokayama
Valtaosa taloista on rakennettu Edo-kauden lopun ja Meiji-kauden alun aikoihin. Talojen rakentamiseen on käytetty ainoastaan hirsiä, olkia ja köyttä. Harjakattojen kulma on yleensä 60°, jonka ansiosta kylmällä alueella sijaitsevat talot kestävät paremmin raskaan lumen painon ja jyrkkä kulma edistää sen valumista maahan. Katon alle jää käyttökelpoinen vintti, jota käytettiin usein silkkimatojen kasvattamiseen. Olkikatot on uusittava 40–50 vuoden välein, jolloin koko kylä kerääntyy työskentelemään uuden katon valmistamiseksi.
Karl Rove
Rove sai useita lempinimiä. Presidentti Bush kutsui häntä nimellä "Poikanero" ja kuuluisuutta saaneella lempinimellä "Turd Blossom", "Paskakukkanen", joka viittaa Texasissa lehmän tai hevosen ulosteessa kasvavaan kukkaseen.
Ängersjön piiri
Ängersjön piiri sijaitsee Härjedalenin kunnassa Ruotsissa. Sen väkiluku on.
Aiheesta muualla
thumb|left|Härjedalenin kunnan piirit
Audi RS7
Audi RS7 C7 (2013–2018)
Audi A7 (C7) -malliin perustuva RS7 esiteltiin Detroitin autonäyttelyssä tammikuussa 2013. Autossa on kaksoisturboahdettu 4,0-litrainen V8-moottori teholtaan 560 hevosvoimaa. Voimansiirtona on kahdeksanportainen automaattivaihteisto ja neliveto.
Kitarō
Elämä ja ura
Kitarō teki vuonna 1993 musiikin Oliver Stonen elokuvaan Taivas ja maa, mistä hän sai Golden Globe -palkinnon parhaasta alkuperäisestä musiikista. Hän sai parhaan New Age -albumin Grammyn albumistaan Thinking of You (1999). New Yorkin terroristihyökkäyksen 2001 vaikutuksesta Kitarō otti musiikkinsa teemaksi maailmanrauhan.
Suiō-ryū iai kenpō
Historia
18-vuotiaana Yoichizaemon hävisi ystävällismielisen kaksinkamppailun isänsä ystävälle, Sakurai Gorōemon Naomitsu -nimiselle samuraille, joka käytti Hayashizaki Jinsuke Shigenobulta oppimaansa iai-tekniikkaa. Ottelun jälkeen Yoichizaemon oppi Hayashizaki-ryūn perusteet ja harjoitteli niitä päättäväisesti yhdessä šintolaisten rukousharjoitusten kanssa saadakseen jumalilta johdatusta miekkataitoihinsa. Lopulta, vannottuaan kehittävänsä oman tyylinsä, Yoichizaemon lähti soturin pyhiinvaellukselle, musha shūgyōlle, koetellakseen ja kehittääkseen asetaitojaan. Vaelluksellaan hänen sanotaan oppineen muun muassa Hiei-vuorelta paenneiden Buddhalaisten munkkien Japanin sisällissotien taistelukentillä koeteltuja naginata-taitoja.
Barnardin tähti
Barnardin tähdellä on pitkään uskottu olevan eksoplaneettoja. Vuonna 2018 sellaisen luultiin löytyneen, mutta myöhempi analyysi todisti, ettei löydettyä planeettaa ollutkaan olemassa.
Posti
Maksutavat
Useimmiten kuljetus maksetaan liimapintaisilla postimerkeillä tai lämpökirjoitintarroilla, jotka kiinnitetään lähetykseen. Saatavilla on myös postikortteja ja kirjekuoria, joiden postimaksu on valmiiksi maksettu. Solmimalla sopimuksen postilaitoksen kanssa yritykset voivat maksaa vastaanottamiensa vastauslähetysten postimaksut; tällöin lähetyksessä vain täytyy ilmoittaa sopimuksesta.
Zsigmond Szathmáry
Zsigmond Szathmáry (s. 1939 Hódmezővásárhely) on unkarilainen säveltäjä, urkuri ja pianisti. Hänellä on vakituinen asumus myös Saksassa.
Verikorento
Koko ja ulkonäkö
Korennon väri muuttuu punaiseksi yksilön vanhetessa, nuoret koiraat ovat keltaisempia. Naaraassa on koirasta vähemmän punaista, ja niiden väritys vaihtelee keltaisesta koiraan kaltaiseen.
Levinneisyys
Verikorennon päälentoaikaa on heinä-syyskuu, mutta äärihavainnot ovat kesä- ja lokakuulta. Laji on Euroopan yleisimpiä syyskorentoja ja on levinnyt melkein koko Manner-Eurooppaan ja eteläiseen Skandinaviaan sekä Pohjois-Afrikkaan ja Aasiaan. Suomessa lajia tavattiin ennen vain Ahvenanmaalla, mutta vuoden 2005 jälkeen se on levinnyt nopeasti myös Suomen eteläosiin, jossa se esiintyy nykyään vähälukuisena rehevien vesien äärellä. Tunnetun levinneisyysalueen pohjoisraja kulkee suunnilleen Joensuun kohdalla.
Ahmed Rami
Ahmed Rami syntyi Marokossa, ja toimi siellä upseerina armeijassa. Hän sai poliittisen turvapaikan Ruotsissa vuonna 1973, koska hän väitti olleensa mukana kenraali Mohamed Oufkirin kuningas Hassan II kohdistuneeseen vallankaappausyrityksessä.
Tervasaaren paperitehdas
Tuotteet
Tarrapaperit (Base):
Roi (Bilal Hassanin kappale)
Kappale kilpaili Euroviisujen finaalissa, jossa se sai 105 pistettä ja saavutti sijan 16.